CELEX: 32013R1093
Language: et
Date: 2013-11-04 00:00:00
Title: Komisjoni määrus (EL) nr 1093/2013, 4. november 2013 , millega muudetakse Euroopa Parlamendi ja nõukogu määrust (EÜ) nr 638/2004 ja komisjoni määrust (EÜ) nr 1982/2004 seoses Intrastati süsteemi lihtsustamise ja Intrastati teabe kogumisega

6.11.2013   
            
            
               ET
            
            
               Euroopa Liidu Teataja
            
            
               L 294/28
            
         KOMISJONI MÄÄRUS (EL) nr 1093/2013,
   4. november 2013,
   millega muudetakse Euroopa Parlamendi ja nõukogu määrust (EÜ) nr 638/2004 ja komisjoni määrust (EÜ) nr 1982/2004 seoses Intrastati süsteemi lihtsustamise ja Intrastati teabe kogumisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 638/2004 liikmesriikidevahelise kaubavahetuse ühenduse statistika ning nõukogu määruse (EMÜ) nr 3330/91 kehtetuks tunnistamise kohta, (1) eriti selle artikli 9 lõiget 1 ja artikli 10 lõiget 3,
   ning arvestades järgmist:
   
               (1)
            
            
               Määrusega (EÜ) nr 638/2004 kehtestati ühine raamistik liikmesriikidevahelise kaubavahetusega seotud ühenduse statistika süstemaatiliseks koostamiseks.
            
         
               (2)
            
            
               Majanduslikust ja tehnilisest arengust tulenevalt võiks saabuva kauba suhtes kehtestatud hõlmavuse alammäära muuta, säilitades samas statistiliste andmete vastavuse kehtivatele kvaliteedinäitajatele ja -standarditele. Kõnealune lihtsustamine võimaldab vähendada andmeesitajate, eriti väikeste ja keskmise suurusega ettevõtjate koormust. Saabuva kauba hõlmavusmäära tuleks seega vähendada 95 %-lt 93 %-le.
            
         
               (3)
            
            
               Komisjoni 18. novembri 2004. aasta määruses (EÜ) nr 1982/2004 (millega rakendatakse Euroopa Parlamendi ja nõukogu määrus (EÜ) nr 638/2004 liikmesriikidevahelise kaubavahetuse statistika kohta ning tunnistatakse kehtetuks komisjoni määrused (EÜ) nr 1901/2000 ja (EMÜ) nr 3590/92) (2) on sätestatud Intrastati teabe kogumise kord. Kuigi liikmesriigid peavad Eurostatile saatma kuutulemuste statistilise väärtuse, on selle kogumisel piiranguks praktiline kord. Intrastati teabe kogumiseks tuleks ette näha üldine ühtne lähenemisviis ja statistilise väärtuse kogumise korda tuleks ühtlustada.
            
         
               (4)
            
            
               Käesolevas määruses sätestatud meetmed on kooskõlas liikmesriikidevahelise kaubavahetuse statistika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 638/2004 artikli 10 lõikes 3 asendatakse arv „95 %” arvuga „93 %”.
   Artikkel 2
   Määruse (EÜ) nr 1982/2004 artikli 8 lõige 2 asendatakse järgmisega:
   
      „2.   Lisaks sellele võivad liikmesriigid koguda ka määruse (EÜ) nr 638/2004 lisas määratletud kaupade statistilisi väärtusi.”
   
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 102, 7.4.2004, lk 1.
   
      (2)  ELT L 343, 19.11.2004, lk 3.